OBRAZLOŽENJE OPĆEG DIJELA – IZVRŠENJE FINANCIJSKOG PLANA ZA PERIOD OD 01.01.2026. DO 30.06.2026. ZA ARHEOLOŠKI MUZEJ OSIJEK

BROJ RKP: 50090                                                      
Matični broj: 04857283
Naziv obveznika: ARHEOLOŠKI MUZEJ OSIJEK
OIB: 36551793962
Poštanski broj i mjesto: 31000 OSIJEK                                                                   
Ulica i kućni broj: TRG SVETOG TROJSTVA 2                                          
Razina: 11                                                                                                     
Šifra djelatnosti: 9102
Razdjel: 055
Šifra općine: 312

Najznačajnije povećanje izvršenja prihoda poslovanja u prvom polugodištu 2026. godine u odnosu na isti period 2025. godine ostvareno je od nadležnog proračuna za financiranje rashoda poslovanja (veći trošak plaća u 2026. godini u odnosu na 2025.-rast osnovica tijekom 2025. godine te veća stopa minulog rada i napredovanja djelatnika) te financiranje rashoda poslovanja za nabavu nefinancijske imovine (nabava opreme za izložbu i sl.) kao i povećanja izvršenja vlastitih prihoda od pruženih usluga arheološkog nadzora te zaštitnih arheoloških istraživanja koja ujedno i čine najveći udio vlastitih prihoda Arheološkog muzeja Osijek. Na izvoru 61 evidentirani su izvršeni prihodi od tekućih donacija od fizičkih osoba (posjetitelja) koje su obračunate i biti će utrošene u budućem razdoblju sukladno novom Pravilniku i to za podmirenje rashoda za razvoj djelatnosti ustanove. Navedene donacije nisu evidentirane u prvom polugodištu 2025. godine te i taj iznos od primljenih donacija doprinosi sveukupnom porastu prihoda u prvom polugodištu 2026. godine na klasi 66.
Najznačajnije smanjenje izvršenja prihoda poslovanja u promatranom razdoblju 2026. godine u odnosu na isti period 2025. godine bilježi se na neizvršenim prihodima od pomoći iz proračuna koji nije nadležan proračunskom korisniku državnog proračuna budući da nisu zaprimljena u prvom polugodištu 2026. godine nikakva sredstva od grada, županije i slično za financiranje određenih programskih aktivnosti. Dodijeljena sredstva sa izvora 52 su utrošena do kraja 2025. godine te se u prvom polugodištu 2026. godini na navedenom izvoru ne bilježe niti izvršeni rashodi niti izvršeni prihodi. Na klasi 7 nije evidentirano izvršenje prihoda od prodaje nefinancijske imovine, kako u prvom polugodištu 2026. godine, tako i u prvom polugodištu 2025. godine.
Najznačajnije povećanje izvršenja rashoda poslovanja u prvom polugodištu 2026. godine u odnosu na isti period 2025. godine evidentirano je na materijalnim rashodima na klasi 32 i to zbog nepredviđenih intervencija i popravka sanitarnog čvora kao i servisa/zamjene neispravnog dijela video nadzornog sustava te najviše zbog grafičkih i tiskarskih usluga kao i usluga dizajna i koncepta koje su se odnosile na izložbu otvorenu u ožujku 2026. sa vanjskim stranim suradnicima. Materijalni rashodi poslovanja bilježe znatan rast u prvom polugodištu 2026. godine u odnosu na isti period 2025. godine i to najviše zbog troška reprezentacije budući je nastao značajniji rashod za catering usluge za potrebe otvaranja izložbe u ožujku 2026. godine. Na klasi 4 evidentirano je znatno veće izvršenje rashoda za nabavu nefinancijske imovine u prvom polugodištu 2026. godine u odnosu na isti period 2025. godine i to najviše zbog nabave opreme za izložbu i uredske opreme za obavljanje redovne djelatnosti ustanove. Znatno veće izvršenje rashoda na klasi 4 u prvom polugodištu 2026. godine u odnosu na isti period 2025. godine također je doprinijelo rastu izvršenja ukupno izvršenih rashoda. Također, razlog više izvršenih rashoda u 2026. godini ogleda se i u većim prenesenim vlastitim sredstvima iz 2025. godine u 2026. godini u kojoj su prenesenim vlastitim sredstvima plaćeni i određeni materijalni rashodi za koje nisu bila planirana, odnosno dostatna sredstva u izvornom financijskom planu za 2026. godinu.
Izvor 71 nije evidentiran po pitanju izvršenja rashoda niti prihoda u prvom polugodištu 2025. godine, dok se u prvom polugodištu 2026. godine bilježi izvršenje prihoda i rashoda na izvoru 71 i to u istim iznosima. Riječ je o prihodu od naplate štete osiguranja, odnosno za službeno je vozilo ustanove naplaćena šteta od osiguravajućeg društva te je prema ulaznom računu dobavljača podmiren materijalni rashod za održavanje vozila u istom iznosu kao i prihod.
U prvom polugodištu 2026. godine, kao i u istom periodu 2025. godine nije bilo izvršenih primitaka niti izdataka od financijske imovine i zaduživanja. 
Stanje sredstava na računu i blagajni na datum 30.06.2026. godine je veće nego na 30.06.2025. godine budući je u 2026. u prvom šestomjesečnom razdoblju bilo izvršeno i više vlastitih prihoda koji su postali raspoloživi za korištenje (prvenstveno su naplaćeni prihodi od zaštitnih arheoloških istraživanja koja i čine najveći udio vlastitih prihoda Arheološkog muzeja Osijek). Stanje sredstava na računu i blagajni je znatno veće na datum 01.01.2026., nego na 30.06.2026. upravo zbog trošenja vlastitih prihoda i ostalih prihoda kroz prvih 6 mjeseci 2026. godine prenesenih iz 2025. godine najvećim dijelom za materijalne rashode i nabavu opreme za obavljanje redovne djelatnosti u skladu sa dostatnim proračunskim sredstvima prema izvornom financijskom planu za 2026. godinu.
Odnos 2025. godine, tj. donos u 2026. godinu čini iznos od 34.719,57 EUR i taj se novac odnosi na vlastite prihode od obavljenih usluga arheoloških nadzora te zaštitnih arheoloških istraživanja kao i prodaje suvenira i kataloga na izvoru 31 (31.418,72EUR) te prihoda od prodaje ulaznica na izvoru 43 (3.300,85 EUR). Odnos sredstava iz 2025. godine je utrošen kroz prvo šestomjesečno razdoblje 2026. godine zbog financiranja određenih materijalnih rashoda za čije izvršenje nisu bila dostatna proračunska sredstva u izvornom financijskom planu za 2026. godinu. Sva proračunska sredstva Državnog proračuna RH kao i sredstva gradova/općina/županija/HZZ-a i sl. utrošena su do konca 2025. godine te upravo zbog toga u odnosu 2025. godine/donosu 2026. godine nema evidentiranih izvora 11 i 52. U prvom šestomjesečnom razdoblju 2026. godine ostvareni su također vlastiti prihodi na izvoru 31 i ostali prihodi na izvoru 43 kao i tekuće donacije od fizičkih osoba na izvoru 61 koje će biti utrošene u budućem razdoblju. Shodno tome, odnos sredstava na dan 30.06.2026. godine, odnosno donos u 01.07.2026. godine (nakon trošenja određenih tekućih vlastitih i ostalih prihoda zbog nedostatnih proračunskih sredstava u izvornom financijskom planu za 2026. godinu) iznosi ukupno 22.694,21 EUR od čega na izvor 31 odlazi 15.135,85 EUR, na izvor 43 odlazi 6.975,36 EUR te na izvor 61 odlazi 583,00 EUR. U drugom polugodištu 2026. godine vlastiti, ostali prihodi i donacije će biti utrošeni sukladno za to odgovarajućim pravilnicima i u skladu sa dostatnim proračunskim sredstvima prema rebalansu financijskog plana za 2026. godinu.
 POSEBNI IZVJEŠTAJ ZA ARHEOLOŠKI MUZEJ OSIJEK ZA PERIOD 01.01.2026.-30.06.2026.
Arheološki muzej Osijek u promatranom periodu od 01.01.2026. do 30.06.2026. nema evidentirana zaduženja na domaćem i stranom tržištu novca i kapitala budući da nema evidentirana zaduženja, odnosno obveze (bilo preuzete, bilo ugovorene) po dugoročnim kreditima i zajmovima.
U Osijeku, 24.07.2026. godine
                                                                                      Ravnatelj ustanove:
                                                                                        Tomislav Hršak, dipl. arh.
